Verwaltungsfachkraft (m/w) - Kreisverwaltung Trier-Saarburg - Jobs &amp; Stellenangebote - 07.07.2018
vom 07.07.2018 bei Kreisverwaltung Trier-Saarburg in Trier
IT-Fachanwendungsbetreuer (m/w) - Entsorgungsverband Saar - Saarbrücken - 23.06.2018 32 Jesus vermaan die Fariseërs. | Bybelverskille
← 31 Einde van die “Ons Vader-gebed”
33 Dubbel betekenis en Sinonieme →
Mat. 23:14. Jesus vermaan die Fariseërs.
Jesus and the Pharisees. Flickr Image: http://www.flickr.com/photos/glennfrancosimmons/5710969765/
In Matteus 23 word ‘n hele aantal sake genoem waaroor Jesus die Fariseërs aanspreek. In die 1983-Vertaling kom vs. 14 egter nie voor nie. Die vraag is waarom nie?
Kan dit wees dat dit sonder rede verwyder is? Andersins kan dit moontlik ‘n regstelling wees van iets wat een of ander tyd gedurende die oordra van die teks by die oorspronklike bewoording bygevoeg is vanuit ‘n ander gedeelte van die woord vanGod.
Kom ons kyk eers na die manuskrip besonderhede:
Mat.23:14. Jesus spreek die Fariseërs aan.
201-300 Sahidies Origenus
301-400 א, B Vulgaat , 2 Siries Eusebius 2 Siries , Boharies
401-500 D 6 Oud Latyn , Armeniaans , Georgiaans Hieronimus 2 Siries Chrysostomus
501-600 3 Oud Latyn
601-700 2 Oud Latyn
801-900 Θ, 33 K, Δ , Π
901-1000 f1, 2 Minuskules f13 Baie laat Minuskules
Wanneer ons na die tabel met al die manuskripbewyse kyk, is dit duidelik tot die jaar 800 n.C. vier Griekse manuskripte nie hierdie vers bevat nie, terwyl daar nie een enkele Griekse manuskrip is wat dit wel in het nie. 6 Verskillende vertalings, (Sahidies, Vulgaat, Oud Latyn, Armeniaans en Georgiaans) versprei oor die hele bekende gebied van daardie tyd, het dit nie in nie. Slegs 3 vertalings (Siries, Bohairies en Oud Latyn) het wel die vers in. Drie van die bekendste Kerkvaders haal die gedeelte aan sonder die vers. Dit kom wel voor in die Diatessaron van Tatianus, wat sy eie samestelling van die vier Evangelies gemaak het, asook by Chrysostomus. Hieruit is dit duidelik dat die oudste manuskripte nie die vers bevat nie. Dit is eerder via Tatianus se Diatessaron in later manuskripte ingevoeg.
Die vraag is waar hierdie bewoording vandaan sou kom? Hier is dit ook duidelik dat dit geneem is uit Markus 12:40 of Lukas 20:47. In daardie gedeeltes waarsku Jesus die dissipels teen die valsheid van die Fariseërs.
Kyk ons na die gedeelte in Matteus gebruik Jesus ‘n bepaalde struktuur. Eers noem hy iets wat as normale plig of praktyk by die Fariseërs voorkom. Daarna noem hy hoedat hulle dit verdraai of vervals of verkeerd toepas en daardeur huigel. Vers 14 is die enigste stelling wat nie hierdie struktuur volg nie!
Oppervlakkig beskou, kom mens nie maklik die breuk agter wat vers 14 veroorsaak nie, maar in diepte ondersoek is dit duidelik dat dit nie hier tuishoort nie. Dit pas egter perfek in by die gedeeltes in Markus en Lukas, waaruit dit geneem is.
3 Responses to 32 Jesus vermaan die Fariseërs.